Eesti postiajaloo nurgake / Estonian postal history blog
#000000
Hüljatud kiri, Viljandi – Valga 1940
#000001
Siin huvitav ja palju reisinud kirjaümbrik, millel ei tundu olema ei saatjat ega saajat. Kuidas täpselt kirja teekond on kulgenud võib vaid oletada. Kiri on postitatud Viljandis 11. veebruaril 1940.a., kuid mark ei ole tembeldatud, vaid tempel on löödud margi kõrvale, lisaks ka trahvitempel “T”, juures pliiatsiga märge “20 s(enti)”. Kuigi riigi sisese kirja saatmine maksis tol hetkel 10 senti nagu ka mark peal, on arvatavasti trahv määratud selle eest, et kirja saatmise hetkel oli see postmark kehtetu — Kuurort Pärnu seeria margid kehtisid vähe aega, 20.06.1939 kuni 31.12.1939, ehk margi kehtivus oli lõppenud kaks kuud varem. Sellest siis trahv 20 senti ehk puudu olev vääring kahekordselt. Loe edasi “Hüljatud kiri, Viljandi – Valga 1940”
#000002
Mõnda aega pole ühtegi Paide asja üles pannud. Seekord huvitava frankeeriguga tähitud kiri, mis saadetud 8. juulil 1939.a. Šveitsi, Dübendorfi ja mille saatjaks taas Emil Koik. Margistamiseks kasutatud 18-sendise väärtusega tumepunane Kuurort Pärnu juubeliseeria mark vastas tol hetkel rahvusvahelise postkaardi tariifile, siin aga kasutatud kirjal koos teiste markidega. Kuna Kuurort Pärnu juubeliseeria margid kehtisid väljaandmisest alates vaid umbes 7 kuud, kuni 1939.a. lõpuni, siis liigub neid marke postisaadetistel suhteliselt vähe, eriti välismaale saatmiseks mõeldud 18- ja 30-sendiseid nominaale. Kokku on kirjal marke 50 sendi eest, mis vastas rahvusvahelise tähitud kirja tariifile (30s kiri + 20s tähistusmaks). Loe edasi “Tähitud kiri Paide – Dübendorf / Šveits, 1939”
#000004
Kui omad rohkem infot mõne siinse postisaadetise, selle saaja/saatja kohta või oskad muud lisada siis palun saada kommentaar või e-kiri.
#000007